อุทยานกีฬาโอลิมปิกเยาวชนหนานจิง

อุทยานกีฬาโอลิมปิกเยาวชนหนานจิง (จีน: 南京青奥体育公园) เป็นศูนย์กีฬาที่ตั้งอยู่ในเขตผู่โข่ว หนานจิง ประเทศจีน เริ่มก่อสร้างในเดือนธันวาคม ค.ศ. 2011 เพื่อใช้เป็นส่วนหนึ่งของสถานที่จัดการแข่งขันกีฬาโอลิมปิกเยาวชนฤดูร้อน 2014 โดยศูนย์กีฬาแห่งนี้มีพื้นที่ราว 1,000,000 ตารางเมตร ประกอบด้วยสนามกีฬาหลักและสถานที่จัดการแข่งขันกีฬาขนาดเล็กอื่นๆ สนามกีฬาหลัก สนามกีฬาหลักประกอบด้วยสองส่วน คือ ศูนย์กีฬาในร่มอุทยานกีฬาโอลิมปิกเยาวชนหนานจิง (Nanjing Youth Olympic Sports Park Arena) มีความจุ 21,000 ที่นั่ง และ สนามกีฬาอุทยานกีฬาโอลิมปิกเยาวชนหนานจิง (Nanjing Youth Olympic Sports Park Stadium) มีความจุ 18,000 ที่นั่ง โดยสนามกีฬาในร่มเปิดตัวในเดือนพฤศจิกายน ค.ศ. 2017 ถือเป็นสนามกีฬาในร่มที่ใหญ่ที่สุดในประเทศจีน ซึ่งสามารถรองรับการจัดการแข่งขันกีฬาได้หลากหลายประเภท เช่น บาสเกตบอล แบดมินตัน ฮอกกี้น้ำแข็ง และยิมนาสติก สิ่งอำนวยความสะดวกอื่น ๆ ในช่วงการแข่งขันกีฬาโอลิมปิกเยาวชนฤดูร้อน 2014 ได้มีการสร้างสถานที่ถาวรและชั่วคราวหลายแห่ง เช่น สนามบีเอ็มเอ็กซ์ ​​สนามรักบี้ 7 คน สนามฮอกกี้ สนามปัญจกีฬา และสนามวอลเลย์บอลชายหาด นอกจากนี้ภายในอุทยานกีฬายังเป็นที่ตั้งของพิพิธภัณฑ์โอลิมปิกหนานจิงอีกด้วย อ้างอิง